૨૦૧૬-૧૭મા ૧૮ રાજ્યોમાં ૪૦ નવા વિસ્તારોમાં આ કાયદો લાગુ કરવામાં આવ્યો તેમાં ૨૨,૬૫,૬૨૦ કામદારો નવા આવ્યા. આમાં ગુજરાતમાં એક પણ નહિ. જો કે તે સારું જ છે. ગુજરાત સરકાર કોર્પોરેશનની નવા વિસ્તારોને આવરી લેવાની દરખાસ્તો સ્વીકારતી નથી. સુરત વિભાગમાં ૧૦,૨૨૪ એકમોના ૪,૪૯,૭૩૦ કામદારો, વડોદરા વિભાગમાં ૯,૨૨૩ એકમોના ૨,૪૬,૪૯૦ કામદારો અને અમદાવાદ વિભાગમાં ૨૬,૨૮૦ એકમોના ૬,૫૨,૪૨૦ કામદારો થઈને ગુજરાતમાં કુલ ૧૩,૪૮,૬૪૦ કામદારો આ કાયદા હેઠળ આવરી લેવાયા છે. સુરત વિભાગમાં એકમદીઠ સરેરાશ ૪૩.૯૮ કામદાર, વડોદરા વિભાગમાં એકમદીઠ સરેરાશ ૨૬.૭૨ કામદાર અને અમદાવાદ વિભાગમાં એકમદીઠ સરેરાશ ૨૪.૮૨ કામદાર હોવાનું દેખાય છે. ગુજરાતમાં કાયદાનો અમલ નબળો એ રીતે છે કે જે વિસ્તારો અને જે એક્મોપને કાયદો લાગુપડે છે તે એકમો પણ પોતાના તમામ કામદારોની નોધણી આ કાયદા હેઠળ કરાવતા નથી. બાકી સુરત વિભાગ એટલે કે સુરત, નવસારી, વલસાડ, દંગ જીલ્લાઓમાં શું માત્ર ૪.૫ લાખ કામદારો જ હોય ?